Dle Jackson, am revenit după pauza de prânz.
DEPOZIȚIE DIN 1996
A intervenit ceva care să vă afecteze capacitatea
de a vă aminti sau de a reda informații?
Nu.
Cunoașteți o persoană numită Jordy Chandler?
Nu atingem subiectul.
Nu răspundeți!
Nu vom enumera pe cine cunoaște și pe cine nu.
Dacă aveți o întrebare, puneți-o, dar…
Nu cred că are legătură cu anchetarea cazului de față.
Michael Jackson ascultă zâmbind.
Sigur că-l știe pe Jordy Chandler.
Intenția dv. este să-l sfătuiți pe dl Jackson
să nu răspundă la nicio întrebare legată în vreun fel de Jordy Chandler?
Fuseseră primele acuzații de abuz la adresa lui Michael Jackson.
Cazul Chandler avusese loc cu zece ani înaintea cazului lui Gavin.
Voiam ca juriul să înțeleagă că tipul avea antecedente.
Michael!
Voiam să aduc dovezi că are o înclinație spre infracțiuni de natură sexuală.
Asta putea influența decisiv procesul.
Juriul din cazul Jackson va afla de acuzațiile de abuz din trecut.
E o decizie de importanță uriașă.
Nu iese fum fără foc.
Sunt probe convingătoare.
De câte ori procedasem așa într-un caz de abuz de minori, câștigasem.
MICHAEL JACKSON: VERDICTUL
Neverland, acest tărâm fantastic pe care-l crease…
era o proprietate uriașă, cu numeroși angajați.
Cred că o parte dintre menajere,
angajații mai vechi, asistenții personali și paznicii știau ce se întâmplă.
Sunt convins că unii i-au fost complici.
Cum se poate să nu fi știut?
Știau când să păstreze distanța și unde să nu intre.
Înțelegeau că, în calitate de angajați,
nici nu le poate trece prin cap să spună cuiva ce se întâmplă acolo.
Altfel, ar fi plătit scump.
Voiam ca jurații să afle ce au văzut.
A 23-A ZI A PROCESULUI
Procesul lui Michael Jackson se reia azi.
Continuă mărturiile despre acuzații mai vechi de abuz sexual
la adresa autoproclamatului rege pop.
NE-AM SĂTURAT! MICHAEL E NEVINOVAT!
Foști angajați aveau să vină să declare
că Michael Jackson ademenise ani la rând băieți la Neverland și îi agresase sexual.
Asta putea schimba cursul procesului.
Zi de zi vom auzi detalii neplăcute despre ce susțin oamenii că au văzut.
Michael Jackson știa ce văzuseră.
Le luasem interviuri câtorva foști angajați de-ai lui.
Toți vorbeau de gesturi deviante între Michael și băieți.
Niciunul n-a ieșit în față până nu i-am convins noi.
La tribunal trebuie să dai răspunsuri.
PROCESUL NOSTRU CU JACKO
Vă citesc din carnetul meu.
Ralph Chacon a fost paznic la Neverland.
Într-o noapte, patrulând pe la dușurile de la piscină,
i-a văzut pe Michael și pe Jordy Chandler dezbrăcați.
„L-am văzut pe dl Jackson mângâind părul și fața băiatului.
Și pe Michael Jackson făcându-i sex oral băiatului.”
Blanca Francia, o fostă menajeră,
spune că l-a găsit pe Wade Robson la duș cu Michael Jackson.
Mărturiile continuă să curgă.
Încă un fost angajat a venit în boxa martorilor.
Un fost bucătar de la Neverland, numit Phillip LeMarque,
declară că Jackson se juca pe computer cu actorul Macaulay Culkin.
Iar mâna stângă a lui Michael Jackson era în pantalonii băiatului.
Am întrebat de ce nu s-a dus la poliție. Citez: „Nu m-ar fi crezut nimeni.”
Nici măcar unul n-a putut spune
că știe de vreun adult care să fi dormit în camera lui Michael Jackson.
Nici soțiile. Și a fost însurat de două ori.
Dormeau doar băieți de vârsta adolescenței.
Mulți jurnaliști începeau să spună că subiectul depășește cazul Arvizo.
Martorii vorbeau de Macaulay Culkin, băiatul din Singur acasă,
de Wade Robson, Brett Barnes și Jordan Chandler.
Exista un tipar: băieți înainte de pubertate.
Era ca o bandă rulantă: veneau mici, creșteau, coborau la capăt.
Jim, pune-mă la curent, prietene!
Alți cinci copii care ar fi fost ademeniți și atinși în mod indecent de Jackson
ar putea întoarce juriul împotriva cântărețului.
Într-adevăr, m-a făcut să-mi pun întrebări.
Nu cumva e același lucru care s-a întâmplat cu Gavin?
Același mod de operare?
Din cinci băieți, doar unul va depune mărturie, așa e?
Patru dintre ei,
Jordy Chandler, Brett Barnes, Wade Robson și Macaulay Culkin,
refuzau să stea de vorbă cu noi.
Ne mai rămăsese unul.
BANI CONTRA TĂCERE
Blanca Francia era una dintre menajere.
Avea un fiu adolescent pe nume Jason, acum adult și dispus să coopereze.
El a depus mărturie pentru noi.
Când a intrat, l-am văzut pe Michael Jackson privindu-l,
apoi întorcând capul repede și uitându-se doar în față.
Jason Francia, pastor de tineret, pe atunci în vârstă de 8-10 ani,
spune că Michael Jackson a abuzat de el de trei ori.
„«Mâinile lui v-au atins organele genitale?»
«Da, prin haine.»
«Cât timp a stat mâna lui acolo?»
«Timp de două desene animate.»”
A fost foarte tulburător.
Îi luasem interviu mamei lui în legătură cu aceste incidente în 1993.
Și iată, ani mai târziu,
fiul ei îmi spunea exact același lucru.
M-a afectat.
Mărturia lui m-a afectat.
Martor după martor,
toți spun că Jackson are un obicei și o metodă de a agresa sexual copii.
Jurații se vor uita la toate acestea și le va fi greu să spună
că Jackson nu este pedofil.
Acuzarea a zis: „L-am prins. Avem un pedofil în serie.”
S-au dovedit a fi doar mizerii.
Oamenii care au depus mărturie, Francia, Chacon, McManus, LeMarque,
erau foști angajați supărați pe el.
Îi purtau pică.
Iar noi aveam să dovedim că e așa.
Avocatul lui Jackson a ripostat fără milă.
Apărarea a luat cu dibăcie fiecare martor și l-a pus în aceeași categorie:
categoria șarlatanilor.
Unii dintre ei au luat bani de la presă ca să facă declarații.
Menajera ar fi luat 20.000 de dolari de la o emisiune tabloidă.
Avea câte ceva despre fiecare. „Ai primit 20.000 de dolari!”
Realitatea este că în anii '90 televiziunile tabloide plăteau oamenii.
Toată lumea știe.
CU BÂRFA LA TRIBUNAL
Acum li se făcea praf reputația în sala de judecată.
Era un maestru.
Folosea lucruri adevărate și un ton care făcea juriul să se gândească:
„Oamenii ăștia nu pot fi crezuți.”
Da… În opinia mea, umblau după bani.
Oamenii voiau să scoată bani de la Michael Jackson pe orice cale.
Cred că am pus întrebări eficiente. Ei au adus martori fără credibilitate.
Fiecare dintre martorii acuzării are un motiv să-i poarte pică.
E tactica de denigrare a lui Mesereau.
Au fost zece martori, iar el zice că toți sunt escroci și mincinoși.
Trebuie să-i crezi pe toți dispuși să fie acuzați de sperjur, calomnie…
Au fost convingători.
E vorba de credibilitate, nu de probe.
Toate acestea trebuie luate în calcul de juriu.
A 27-A ZI A PROCESULUI
Cred că acuzarea trebuie să prezinte ceva foarte convingător.
Michael, nevinovat!
Oricât de prost stătea acuzarea în acel moment,
următoarea sa mutare a fost strălucită.
Ce martor mai bun să aduci în fața juriului
decât pe mama lui Jordy Chandler,
băiețelul care a primit milioane de dolari ca să-și țină gura?
Așadar, a fost audiată June Chandler.
Când am aflat că urma să fie audiată June Chandler,
a fost agitație mare.
Povestea asta ne bântuia din nou.
Ca să înțelegeți cât de important era
că depune mărturie mama lui Jordy Chandler,
trebuie să ne întoarcem cu zece ani înainte grație acestui carnet,
primul meu carnet de notițe despre Michael Jackson.
Iată știrea inițială pe care am difuzat-o în 1993.
America este șocată de scandalul din jurul vedetei pop Michael Jackson.
Barry, nu vreau să exagerez, încerc să fiu un jurnalist precaut.
Dar este foarte posibil să asistăm la prăbușirea unui superstar.
Surse din LA spun că acuzațiile de abuz ale unui băiat de 13 ani
au dus la anchetarea lui Michael Jackson.
PETER PAN SAU PERVERS?
Ancheta e condusă de divizia LAPD pentru copii exploatați sexual.
Întâi am vorbit cu victima la tatăl său. Părinții erau divorțați.
Susținea că avusese relații sexuale cu Michael Jackson.
Victima a dat multe detalii.
A afirmat că făceau duș împreună.
A desenat detalii precise ale corpului dlui Jackson.
A desenat părțile intime ale dlui Jackson, mai precis penisul său,
afirmând că dl Jackson are anumite semne distinctive pe penis.
Având în vedere ce detalii ne-a dat mie și celorlalți polițiști din încăpere,
era absolut imposibil să născocească totul.
Avocații lui Jackson au trebuit să garanteze
că Michael se supune unei percheziții amănunțite,
ca poliția să poată verifica dacă trupul său corespunde descrierilor.
Aveam un mandat pentru fotografierea lui Michael Jackson.
Dl Jackson era cuprins de isterie în acel moment.
Se răstea și țipa la avocații lui:
„Cum puteți permite așa ceva?”
Mi-au arătat un mandat care le permitea să-mi vadă și să-mi fotografieze corpul,
inclusiv penisul, fesele, abdomenul,
coapsele și orice altă zonă doreau.
E prima oară când îl vedem pe Michael Jackson
negând acuzațiile de abuz sexual.
Într-un mesaj difuzat în direct de la reședința sa din Santa Barbara,
a povestit că anchetatorii i-au făcut o percheziție corporală.
A fost cel mai înjositor supliciu din viața mea.
ANCHETĂ PENTRU ABUZ
Din câte înțeleg, niște colegi au putut confirma
că desenul se potrivea cu fotografiile
și cu semnele distinctive de pe corpul lui Michael Jackson.
Știam că e un caz solid,
dar victima n-a dorit continuarea cercetării penale.
Băiatul aflat la originea acestei anchete ne-a informat de curând
că nu dorește să colaboreze
și că trebuie să punem capăt urmăririi penale a dlui Jackson.
Nu-mi venea să cred.
Nu aveam victimă și pe nimeni altcineva gata să vorbească,
deci nu puteam continua.
Acordul judiciar e oficial.
Tânărul acuzator a devenit cel mai nou milionar din California.
Michael Jackson a înțeles ce-i putea face acest copil
și a plătit 23 de milioane de dolari ca să nu ajungă la închisoare.
I-am zis atunci: „Trebuie să se termine, Mike.
Nu trebuie să mai fii văzut vreodată cu copii.”
Michael, nevinovat!
Mama presupusei victime din 1993 este al 51-lea martor adus de acuzare.
June Chandler era un martor foarte credibil.
Juriul avea să audă pentru prima oară adevărul despre ce pățise fiul ei.
Cu excepția descrierii actelor de abuz în sine,
ea le putea spune tot restul.
Mărturia lui June Chandler a fost fascinantă.
A spus că ea, băiatul și fetița ei mergeau în toată lumea cu Michael Jackson.
Trăiau ca în mijlocul unui vârtej.
June Chandler a declarat
că la sfârșitul lui martie 1993 s-au dus la Vegas.
Jackson a venit la ea plângând.
„N-ai încredere în mine. Suntem o familie. De ce nu-l lași pe Jordan cu mine?”
Ea i-a spus că este cu el.
„Dar de ce nu în dormitorul meu?”
Michael tremura și spunea:
„Suntem o familie. Jordy se distrează cu mine.
De ce să nu doarmă cu mine?
Nu se întâmplă nimic rău. N-ai încredere în mine?”
Până la urmă, i-a dat voie băiatului să doarmă cu Jackson.
Și de atunci a dormit întotdeauna cu el.
M.J. a dormit de peste 30 de ori în casa ei din Santa Monica.
Și unde stăteau? „În camera fiului meu.”
Întrebare: „Sunt mai multe paturi acolo?”
„Nu.”
Îmi dă fiori.
Nu puteai să-ți scoți din minte că această femeie a fost convinsă
să-și lase băiatul să doarmă cu Michael Jackson.
Avea 12 ani!
Jackson i-a dat o brățară Cartier foarte scumpă.
Și de atunci, de câte ori erau împreună, Jackson și Jordy dormeau împreună.
Ai impresia că și-a vândut copilul.
Apoi le-a spus juraților că nu și-a mai văzut fiul de 11 ani.
Aveai impresia că June Chandler a înțeles că greșise.
Permisese accesul la fiul ei, iar acum regreta.
Știu că suferea.
Se vedea pe fața ei când vorbea despre Jordy.
După aceea, n-au mai putut avea o relație normală de mamă și fiu.
Ar fi o speculație, dar cred că Jordan îi reproșa
că nu l-a protejat de această relație abuzivă,
cum trebuia să facă o mamă.
Tu primești diamante, iar eu sunt agresat.
Asta înțeleg copiii.
Era sfâșietor și te indigna în același timp.
Eram în sală și îi urmăream mărturia.
Mă gândeam că poate femeia asta l-a îngropat pe Michael,
că juriul o să-l trimită la închisoare.
E drept că m-a făcut să-mi pun întrebări.
Știind că Michael Jackson le-a dat bani,
automat te întrebi dacă nu e vinovat.
Michael, June Chandler a zis adevărul?
Nu vom comenta.
Tiparul arătat de ea e atât de similar cu actualul caz,
încât juriul poate crede că Jackson are o metodă de a seduce copiii.
Acuzarea încheie pledoaria privitoare la abuz și trece la complot,
afirmând că familia Arvizo a fost reținută cu forța.
A 29-A ZI A PROCESULUI
Janet Arvizo, mama acuzatorului, este în boxa martorilor.
Nevinovat!
Michael!
Michael Jackson, față în față cu mama băiatului pe care e acuzat că l-a agresat.
Pentru procurori, mama acuzatorului, Janet Arvizo,
era un martor cât se poate de important.
Urma să declare că a fost răpită, că familia a fost reținută cu forța,
iar Michael Jackson a abuzat de fiul ei.
Janet era o femeie foarte complicată.
Avusese de tânără trei copii, trăia în sărăcie.
Aveau un apartament cu o singură cameră.
Se măritase cu un bărbat violent și abuziv.
Asta influențase felul cum vedea ea lumea.
Era nesigură, plină de conflicte și cu traume emoționale.
Și așa s-a prezentat.
Mărturia ei a reluat întruna acuzația
că Jackson a ținut-o captivă împreună cu copiii ei.
Janet a povestit că a fost înconjurată de echipa Jackson
după documentarul lui Bashir.
I-au zis că trebuie să stea la Neverland ca să nu-i găsească presa.
Așa că a făcut tot ce-i spuneau.
Am descoperit destul de devreme filmarea
în care toți membrii familiei Arvizo îi aduceau osanale lui Michael Jackson
și spuneau cât i-a ajutat.
Se joacă cu ei, râde cu ei.
Și…
îi lasă să câștige.
La momentul acelei filmări,
Janet nu avea cunoștință că s-ar petrece ceva necurat,
ceva rău sau de natură penală.
Credea în continuare că Michael Jackson e salvatorul familiei.
Ni se închideau toate ușile, dar Michael a spus:
„Eu vă deschid toate ușile. Casa mea e casa voastră.
Iar pentru copiii tăi sunt ca un tată.”
Iar pe mine mă consideră din familie.
Michael Jackson îi spunea că acum sunt o familie.
Că are o relație deosebită nu doar cu fiul ei, ci și cu ea
și că puteau conta pe el.
Asemenea lucruri a declarat și June Chandler.
Oricine anchetează infracțiuni de natură sexuală află rapid
că un tipar comportamental se repetă de-a lungul timpului.
Credem că exista un proces de ademenire care nu se limita la copil,
ci includea familia copilului.
Ce vedem sistematic la toți copiii de care s-a apropiat Michael Jackson
e absența tatălui.
Așa a fost cu Jordan. Părinții lui erau divorțați.
Așa a fost cu Gavin.
Michael Jackson le spunea:
„Eu sunt tatăl acum.
O să am grijă de voi și o să vă iubesc.
O să fiți protejați și îngrijiți.
Trebuie să credeți că vă vreau doar binele.
Acum hai în pat!”
Încă de la început a fost ceva suspect la familia asta.
Michael Jackson nu putea să înțeleagă.
„De ce-mi fac asta?”
Toți avem trecut.
Așadar, cine erau acești oameni, familia Arvizo?
Michael mi-a zis: „Asta-i treaba ta, Brian.
Treaba ta e să afli ce s-a întâmplat de fapt.”
Trebuia să le găsesc scheletele din dulap, să le aflu și cele mai mici secrete.
Am făcut săpături.
Am căutat prin arhivele tribunalelor.
Asta e!
Există un proces al familiei Arvizo contra magazinului JCPenney.
Gavin Arvizo a intrat și a furat haine,
iar paznicul l-a văzut și l-a prins.
Janet Arvizo a văzut ce se întâmplă și a urmat o încăierare.
O bătaie.
N-au fost acuzați de furt.
În schimb, Janet Arvizo a dat în judecată magazinul,
spunând că paznicul a agresat-o sexual în parcare.
Stai puțin! Au mai făcut asta.
E același mod de operare.
Am aflat că li s-au dat 152.000 de dolari
în cadrul unui acord judiciar.
Mi-am zis: „Au o mulțime de bani! De ce trăiesc din ajutoare?”
Erau escroci. Știau ce au de făcut.
Găsisem dovada clară.
Dar era de ajuns?
În procesul Jackson,
apărarea o interoghează azi pe mama acuzatorului.
Era rândul apărării.
Michael, aștepți cu nerăbdare contrainterogatoriul acestui martor?
Mesereau proceda chirurgical la interogatorii.
Niciodată exploziv, dar distrugător.
A inversat rolurile.
A transformat familia Arvizo în agresori, iar pe Michael Jackson, în victimă.
Fraudarea sistemului social era atât de gravă,
încât ea a invocat dreptul martorului de a nu se autoincrimina.
A lăsat-o pe Janet Arvizo să-și sape singură groapa.
A existat o reacție palpabilă în sala de judecată.
E drept că m-a deranjat.
Pentru mine, era…
Era doar o farsă.
Urmărea doar să facă rost de bani. Să facă rost de bani.
Apărarea a desființat-o cu fiecare ocazie.
Ideea că ar fi o familie de șarlatani care vor să facă bani ușor e absurdă.
A fost spectacol la tribunal, în procesul lui Michael Jackson.
L-a văzut pe Jackson lingându-i fața fiului ei
și chiar a arătat cum, ceea ce trebuie să fi fost foarte bizar.
A țipat, citez:
„Neverland e un refugiu pentru băutură, pornografie și sex cu băieți.”
Bătea câmpii, era incoerentă, nu se stăpânea.
A depus mărturie câteva zile.
În fiecare zi părea alt om.
Într-o zi era foarte docilă, a doua zi era foarte furioasă,
iar în ziua următoare era tristă.
Nu știai niciodată la ce să te aștepți.
Știu că stăteam la doi metri de ea.
Îi arăta cu degetul pe jurați.
„Puneți-vă în locul meu! Nu mă judecați!”
A zis că a fost răpită cu un balon cu aer cald.
Eu i-am zis „Janet de pe altă planetă”.
Îmi pare rău, dar așa se purta.
E o reacție normală pentru o mamă care înțelege
că și-a expus copilul la ceva rău.
Și nu avea capacitatea psihologică de a face față la așa ceva.
Nu sunt sigur că aș avea-o nici eu, iar eu am avut o copilărie normală.
Azi am trecut de la Neverland la fantasmagorii.
Acest martor a fost o catastrofă.
A fost cel mai dăunător martor pe care ți l-ai imagina ca procuror.
A fost un moment decisiv în proces.
Până la urmă, a fost ce-i trebuia apărării.
Adică un motiv palpabil de îndoială justificată.
A fost important pentru Michael Jackson.
Procesul avansa foarte bine pentru el.
Michael, ești mulțumit de cum decurge contrainterogatoriul?
Merge bine.
Michael era bucuros. Jubila chiar.
A fost o zi bună.
Prețuiesc zilele acelea, zilele bune,
fiindcă majoritatea au fost extrem de stresante.
Pe parcursul procesului, el s-a deteriorat și psihic, și fizic,
fiindcă era paralizat de teamă și neliniște.
Uneori era…
adâncit în gânduri.
Și îi vedeam lacrimi curgându-i pe față.
Fiindcă treaba asta îl distrugea.
Va depune mărturie un mator-cheie al acuzării, fosta soție a lui Jackson.
Fosta soție a cântărețului, mama a doi dintre copiii săi, depune mărturie.
Simplul fapt că Debbie Rowe era de partea acuzării
era o problemă.
Debbie, fosta soție a lui Michael Jackson,
urma să fie acum martor.
Mă întrebam cu teamă ce o să se întâmple.
Debbie Rowe îi dăruiește lui Jackson ce și-a dorit mereu: copiii lui.
Nu unul, ci doi.
Și acceptă să nu facă parte din viața copiilor.
A renunțat la drepturile ei părintești, așa încât copiii să fie doar ai lui.
Dar s-a răzgândit.
Rowe se luptă cu Jackson pentru custodia copiilor lor.
Ar fi supărată că starul nu i-a plătit pensie alimentară de peste un an.
A spus procurorilor că Jackson n-o lăsa să-și vadă copiii de doi ani și jumătate.
L-a calificat drept sociopat.
Ce succes pentru apărare s-o aducă pe Debbie Rowe!
În seara dinainte,
eram la o cârciumă unde luam întotdeauna cina.
Debbie era acolo.
Era cu procurorii, stăteau foarte aproape, cu capetele plecate.
Ei își luau notițe.
Ea vorbea foarte însuflețit. Cine știe ce naiba spunea?
Sigur nu era de bine.
A 38-A ZI A PROCESULUI
Va fi o zi tensionată în procesul Jackson, din cauza fostei sale soții.
Duceam o bătălie în acel moment.
Trebuia să facem tot posibilul.
Debbie Rowe știa lucruri relevante,
lucruri esențiale despre el și despre ce făcea cu copiii.
Dar puteam s-o determinăm să prezinte informațiile
într-un mod eficient și bine primit de către un juriu?
N-a arătat nicio ezitare în acest sens.
Ar putea fi dezastruos pentru apărare.
Cred că va fi considerată credibilă, fiind cine este și știind ce ar putea ști.
Debbie Rowe urma să apară ca martor al acuzării?
Era șocant.
Randy, Jermaine, La Toya, dl Jackson, toți din echipa apărării…
Să fi văzut cum s-au albit toți la față!
Oamenii aveau să creadă că are informații la prima mână.
Și apare Debbie Rowe.
Se uită la Michael.
Se uită și el la ea.
Și a existat un moment…
când mi-am dat seama că schimbă tabăra.
Într-o sală de judecată, se întâmplă ceva mai presus de oameni.
Ies la iveală emoții, așa cum i s-a întâmplat și ei.
„Michael, te admir enorm.”
Și așa a spus.
Nouă ne spusese cu totul altceva decât a declarat în instanță.
Da, dacă mă așteptam să spună în mare
că o îngrijorau comportamentul și relația lui cu copiii,
cu siguranță nu asta a spus în instanță.
Nu poți face prea multe ca să contracarezi așa ceva.
Trebuie să te resemnezi.
A fost o mare lovitură.
Acuzarea i-a scurtat mărturia.
Și-au dat seama că schimbase tabăra
și n-o să spună ce le spusese în cerc restrâns.
Michael era amorțit în timpul ăsta.
M-a privit de parcă zicea: „Asta-i Debbie a mea. Și eu țin la ea.”
Debbie Rowe trebuia să fie martorul-bombă al acuzării,
dar pare că le-a explodat în față.
În timp ce se retrăgea, Debbie Rowe l-a privit lung și stăruitor.
De parcă-l ruga să se uite la ea.
Din câte-mi amintesc, el și-a plecat capul.
De cum s-a așezat în boxa martorilor, s-a uitat o singură dată la Jackson
și s-a topit ca un cub de gheață.
Îl iubea încă? De asta a făcut-o?
Am o teorie.
Dacă declara în favoarea lui Jackson,
poate exista un acord secret să o lase să-și vadă copiii.
Nu cred că știe cineva în afară de Debbie Rowe.
Michael, te-ai bucurat s-o revezi?
Michael, cum a fost s-o vezi pe Debbie?
- Nu comentez. - Deloc?
Singurul om îndreptățit să-l urască nu-l urăște. Ce spune asta despre el?
Cum au putut chema acest martor? Cum de n-au știut ce avea să declare?
E cu atât mai rău cu cât procesul e avansat.
Va veni rândul apărării. Trebuie să începi și să termini în forță.
E sfârșitul pledoariei acuzării, la propriu și la figurat.
După 45 de zile și prezentarea a 85 de martori,
acuzarea și-a încheiat pledoaria în procesul Jackson.
Acuzarea a făcut extrem de multe greșeli.
Martin Bashir a fost una.
Debbie Rowe? Doamne sfinte!
Dar noi încă nu scăpaserăm.
Opinia publică e foarte importantă.
SONDAJ
Iar 70% spuneau că e vinovat.
Ne făceau praf!
De când sunt atâția americani de acord în vreo privință?
Puteam înclina balanța cum trebuie, de partea apărării?
Abia aștept să se termine. Nu rezist să-l mai văd în pijama.
Urmează versiunea apărării. Să vedem invitații și vă luăm apelurile!
Bună, Larry! Oare ar trebui să-l lase pe Michael să depună mărturie?
Dacă l-aș apăra eu, nici gând.
A 44-A ZI A PROCESULUI
JOS AGRESORII DE COPII!
După zece săptămâni de atacuri la adresa acuzării,
începe și pledoaria apărării.
Venise rândul apărării.
Aveau un plan măreț pentru a-i reface reputația lui Michael Jackson.
Și pe cine aduc?
Pe Wade Robson.
Îl aduc pe Brett Barnes,
pe care acuzarea spusese că Michael Jackson l-a agresat sexual.
Dar ce credeți?
L-au adus și pe actorul Macaulay Culkin.
Copilul din Singur acasă îl vorbise doar de bine pe Jackson.
Ce se întâmpla în casă? Asta neliniștește oamenii.
Tocmai asta-i ciudat. Nu se întâmpla nimic.
Chiar nimic. Jucam jocuri video.
Macaulay Culkin e un tip de treabă.
L-am sunat și i-am zis:
„Mac, Michael e acuzat că ți-a făcut tot felul de lucruri.”
Macaulay Culkin a zis:
„Din câte văd, Michael are necazuri mari.
O să-l susțin, Brian. Vin și depun mărturie.
Le-am zis de o mie de ori. Le zic din nou.”
Jurații păreau un pic intimidați.
Puștiul din Singur acasă era la câțiva metri de ei
și jura să spună doar adevărul.
A rugat juriul să-l creadă pe el.
„Dacă aveți încredere în mine, vedeta din Singur acasă, Macaulay Culkin,
credeți-l și pe Michael.”
Michael Jackson l-a privit fix o clipă.
A zâmbit.
A fost un moment de conexiune între două megastaruri.
Lumea putea să se oprească-n loc,
ei doi comunicau parcă din priviri.
A negat categoric că Jackson l-a agresat sau l-a atins vreodată în mod indecent.
Culkin a numit acuzațiile ridicole.
Al doilea martor, Brett Barnes, a spus același lucru.
Coregraful Wade Robson a zis juriului că l-a întâlnit pe Jackson la cinci ani
și a dormit cu el de peste 20 de ori, până la 14 ani.
Wade a zis: „Michael nu m-a atins niciodată.
N-a făcut niciodată nimic care să se apropie de acuzațiile astea.”
Wade a fost foarte convingător.
Mi-a dat impresia că îmi spune mie adevărul.
E cam greu să minți un om când te uiți drept în ochii lui.
Te-ai uita în altă parte sau ai părea cu mintea aiurea.
Dar el n-a făcut așa ceva.
A fost un triplu succes pentru Tom Mesereau.
Toți trei au zis că s-au simțit vrăjiți și în siguranță la Neverland.
„Dormeai întotdeauna cu Michael Jackson?” „Da.”
„Și nu s-a întâmplat nimic rău?” „Nu, nu s-a întâmplat nimic rău.”
Parcă mă întorsesem în 1993,
când Wade Robson și Brett Barnes, de nouă sau zece ani amândoi,
au fost scoși la înaintare de echipa Jackson.
Ai dormit în același pat cu el?
Da, dar eram fiecare într-un capăt.
E un pat mare.
Da, de câteva ori am fost doar eu cu Michael.
Alteori, mai invită și alți prieteni.
E doar o petrecere în pijama. Ne distrăm foarte bine.
Și iată-i după mulți ani, declarând același lucru ca adulți.
Au dormit cu Michael Jackson, dar „nu s-a întâmplat niciodată nimic”.
Era o mantră.
Nu s-a întâmplat nimic.
Nu s-a întâmplat nimic, absolut nimic.
Cât de categorici pot fi martorii?
Nu poți să nu te întrebi de ce acuzarea a pomenit măcar de aceste trei cazuri.
Era o lovitură aproape fatală.
Noi spuseserăm juriului că Wade Robson e una dintre victime.
Un martor de-al nostru îl văzuse pe Michael Jackson agresându-l.
Dar el insista că n-a fost agresat. E greu de contracarat o asemenea mărturie.
Era rândul meu să-i pun întrebări.
Eram în sala de judecată.
La un moment dat, procurorul era așa de nemulțumit
de cât de bine mergea mărturia pentru apărare,
încât s-a sprijinit pe pupitru de parcă zicea:
„Nu te putem dovedi.”
Și a zis: „Poate ți-a făcut ceva în timp ce dormeai.”
Publicul a rămas cu gura căscată. Atât de disperați sunteți?
Era greu să treci peste asta.
E greu să convingi un juriu
când însuși cel supus actului spune că nu s-a întâmplat.
Hotărâsem că cel mai eficient mod de a răspunde era să prezint
niște materiale cu conținut pornografic confiscate de noi din casa lui Jackson.
Iată două cărți prezentate de acuzare.
Una e Băieții, tot băieți.
Și una… O să acopăr poza de pe copertă.
Una numită Băiatul, eseu fotografic.
În cărțile astea, veți vedea băieți dezbrăcați întinși pe stânci,
băieți dezbrăcați mâncând banane sau atingându-se reciproc.
Și deodată l-am văzut pe Wade Robson, care stătea nemișcat în boxa martorilor,
prăvălindu-se.
Întreaga lui postură s-a schimbat.
Se vedea că-l afectează cărțile.
N-am putut să nu mă întreb dacă i le arătase Michael Jackson.
Procurorul Ron Zonen a reușit cu măiestrie
să transforme acest martor în propriul martor.
Scopul meu era să fac juriul să se simtă cât mai incomod cu putință.
Voiam ca jurații să-și spună:
„Nu mi-aș lăsa copilul să doarmă cu un bărbat
care e fascinat sau tentat de asemenea materiale.”
Parcă am încasat o lovitură în stomac.
A fost o mărturie de doar două ore, dar a fost foarte tulburător, Nancy.
Acuzarea marcase totuși niște puncte.
Era de ajuns? Juriul avea să decidă.
În următoarele două săptămâni,
Tom Mesereau a prezentat juriului fiecare probă decisivă,
fiecare martor important.
Au prezentat 50 de martori în două săptămâni.
Acest proces avea multe aspecte ridicole.
Martorii noștri le-au expus și mai mult.
Șeful apărării lui Jackson a zis simplu că și-a încheiat pledoaria.
Michael Jackson recunoaște că doarme cu copii,
dar este starul de 46 de ani un agresor sexual de copii?
E rândul juriului din Santa Maria să răspundă la această întrebare.
După mai bine de trei luni de mărturii,
juriul din procesul lui Michael Jackson a început deliberările vineri.
Nevinovat!
- Michael! - Nevinovat!
Michael e nevinovat!
Aveam emoții.
Întâi de toate am făcut un sondaj.
Era aproape egalitate
între cei care-l credeau vinovat și cei care-l credeau nevinovat.
Vina trebuie dovedită dincolo de orice îndoială justificată.
Aveți îndoieli că s-a întâmplat?
PRIMA ZI DE DELIBERĂRI
Juriul deliberează deja de trei zile.
Prelungirea deliberărilor poate însemna că jurații nu reușesc să se pună de acord.
Era tensiune mare.
Au fost țipete, plânsete și urlete.
Ne auzeau și oamenii din stradă.
Toți erau cu ochii pe noi, întreaga lume.
Presa numai despre asta vorbea.
Asta înseamnă presiune mare.
Subiectul are reverberații în rândul comunității afro-americane.
Oamenii nu cred că Michael Jackson este tratat corect.
Michael Jackson avea în față un juriu predominant alb,
de conservatori din Santa Maria.
Urma probabil să fie găsit vinovat.
Să ne amintim fotografia de la arestare, dansul de pe capota SUV-ului.
Sunt zece acuzații împotriva lui Jackson.
Să ne amintim toate acuzațiile.
Cred că pentru acuzare contează imaginea de ansamblu.
Există un tipar, spun ei.
Nu e vorba doar de acest băiat. E modul lui de operare.
Înfruntând asemenea acuzații, șansele nu erau de partea lui.
Jurații sunt în acea sală din spatele meu.
Trebuie să ajungă la un verdict, dar cred că va dura.
E un caz foarte complicat.
Cu fiecare zi, se adunau tot mai mulți fani.
Diane a luat foc!
Nu vrem apă, lăsați scârba să ardă!
Era o atmosferă foarte tensionată.
Opriți agresorii de copii!
Are ceva cu el fiindcă e negru.
El singur a recunoscut că doarme cu băieți!
Nu știu ce copii ai crescut tu.
Asta nu-l face vinovat.
Vă duceți în iad, probabil cu Michael Jackson.
Nevinovat!
N-aș zice că eram neliniștită. Dar aș zice că mă rugam.
Aveam încredere în jurați. Îi lăsam pe ei să decidă.
Michael e nevinovat!
Mai devreme sau mai târziu, cineva va trebui să iasă să anunțe ceva.
Am transmis judecătorului că am ajuns într-un punct mort
și să ne zică ce să facem.
Judecătorul a zis:
„Nu, refuz să declar procesul nul. Discutați și puneți-vă de acord!”
Esența cazului este: îi credeți pe băieții care fac acuzațiile?
Și pe această mamă când zice că au fost captivi la Neverland?
A ȘAPTEA ZI DE DELIBERĂRI
Era subiectul secolului, nu-l puteam ignora.
Voiam să știm unde e Gavin.
Practic, eram pe urmele lui.
Nu știa de noi. Lucram cu teleobiectiv.
Aparent, e o poză cu Gavin și Star cumpărând ceva de ronțăit.
Părea că se duc la film.
În timp ce ieșeau din magazin,
îi vezi uitându-se spre televizorul agățat de tavan.
Știre de ultimă oră! Juriul din Santa Maria are verdictul.
Exista un verdict în procesul Jackson. Așa a aflat el.
Am fost acolo în acel moment.
Nu se bucură în poză. Pare speriat.
Au sărit pe biciclete și au gonit spre casă.
Sunt anunțat că există un verdict.
Este oficial, la ora 13:30, ora Pacificului,
se va anunța verdictul în procesul lui Michael Jackson.
Toți eram speriați.
Îmi bătea inima foarte repede.
Un juriu de 12 bărbați și femei.
Dacă măcar unul are îndoieli justificate cu privire la vreo acuzație, este achitat.
Șeriful a ținut să mă informeze.
„Când amicul tău o să fie găsit vinovat,
o să-l luăm pe sus atât de repede, că nici n-o să apuci să vezi.”
M-a făcut să cred
că tipul știe ceva ce nu știu eu.
Michael Jackson o să fie găsit vinovat.
Verdictul juriului va fi citit când cântărețul ajunge la tribunal.
Convoiul lui, așa cum vedeți în direct din elicopter…
Viața lui Michael atârna de ce aveau să spună jurații.
Iar el era în stare de șoc.
Am găsit un fragment din Biblie, Isaia 41,
și i l-am dat mamei lui, Katherine.
I-am zis să-l citească.
„Deci nu te teme, căci Eu sunt cu tine.
Nu te înspăimânta, căci Eu sunt Dumnezeul tău.
Eu te voi întări, te voi ajuta
și te voi sprijini cu dreapta Mea izbăvitoare.
Da, umiliți și făcuți de rușine vor fi toți cei furioși pe tine.
Căci Eu sunt Domnul, Dumnezeul tău, care te apuc de mâna dreaptă și-ți zic:
«Nu te teme, Eu te voi ajuta!»”
O clipă!
Mă poartă în trecut.
Mă poartă în trecut, exact în momentul ăla.
Michael Jackson își va afla soarta în câteva momente.
Au fost peste 60 de zile de mărturii și prezentări de probe,
de întârzieri la tribunal.
În următoarele 50 de minute…
În direct afară.
Juriul își va anunța verdictul.
Michael!
Vedeți echipa lui Michael Jackson sosind la tribunal.
Foarte mulți fani și jurnaliști strânși laolaltă.
POLONIA TE IUBEȘTE
Acestea ar putea fi ultimele clipe de libertate pentru Michael Jackson.
Țin minte că i-am văzut chipul.
Eram în culmea emoției.
Mergea încet, aproape ca spre eșafod.
Cu o privire lipsită de expresie.
Nu arăta nicio emoție.
Parcă era un zombi. Exista și atât.
Judecătorul a permis o transmisiune audio. Îl vom afla toți în același timp.
Jurații pătrund în sala dedicată juriului.
Diane Diamond este în primul rând.
Eram încordată ca un arc.
Avea să se termine în sfârșit, după atâtea luni?
Fie că-l susțineau, fie că erau împotriva lui,
toată lumea era vizibil tensionată.
Toți avocații se ridică.
Michael Jackson se ridică în așteptarea verdictului.
Suntem toți cu urechile ciulite.
Așteptăm primul cuvânt rostit în sala de judecată.
Microfonul e deschis.
Statul California împotriva inculpatului Michael Joe Jackson.
La prima acuzație,
noi, juriul din acest proces,
îl găsim pe inculpat nevinovat de complotul descris în actul de acuzare.
La a doua acuzație,
nevinovat de acte indecente comise asupra unui minor.
La a treia acuzație…
Michael Jackson este acum liber.
La a zecea acuzație, nevinovat de administrare de băuturi alcoolice.
Nevinovat de toate acuzațiile.
Michael e răzbunat, achitat. V-am zis!
Michael a fost persecutat pe nedrept. Asta s-a dovedit azi la tribunal.
Era delir afară. Îi auzeam din sala de judecată.
Mi-am pierdut cumpătul.
Nu-mi puteam stăpâni lacrimile, atât de mare era emoția.
Țin minte că mi-au dat lacrimile. Jubilam, dar nu mai rezistam fizic.
Am leșinat.
Am ajuns pe o targă.
Până la urmă,
Michael era nevinovat și lumea îl iubea.
Nicio probă! Nevinovat! Nicio probă!
A fost greu. Verdictul nu înseamnă că n-a făcut nimic.
Înseamnă că nu e vinovat de acuzațiile care i s-au adus.
Am rămas oarecum cu impresia că procurorii au dat-o în bară.
Cred că au complicat inutil cazul,
adăugând acuzațiile de complot.
E nevinovat. A fost mereu.
Avocatul apărării a spus:
„Dacă aveți îndoieli în privința familiei care îl acuză, trebuie să-l achitați.”
Și l-au achitat.
„Nevinovat” e un cuvânt pe care nu vrei să-l auzi niciodată.
E cel mai rău lucru pe care-l poți auzi ca procuror.
Dar asta s-a întâmplat, iar noi suntem profesioniști.
Juriul l-a declarat nevinovat. Asta e, s-a terminat.
Mă uitam la Michael Jackson. Nu părea bucuros sau fericit.
S-a întors spre Tom Mesereau cu o expresie întrebătoare.
Tom Mesereau a trebuit să-i șoptească la ureche că au câștigat.
La un moment dat, Michael Jackson s-a uitat drept la mine.
A șoptit: „Mulțumesc!” Și și-a înclinat capul spre mine.
Am zis că nu mi-am făcut decât datoria.
M-am dus la Michael.
I-am zis: „Felicitări, Mike! Ai reușit!”
Dar se uita prin mine.
De ce proces a avut parte!
Clipe de umilință absolută,
de tortură, de rușine și suferință fizică.
Azi nu e chiar o zi în care îi vine să sărbătorească.
L-am urcat în mașină.
Și era relativ liniște.
L-am văzut lăsându-se pe spate, așa,
și răsuflând ușurat.
Cred că atunci a înțeles.
„Gata, am terminat.
Mă duc acasă.
Sunt un om liber.”
Eu credeam, naiv și sentimental,
că acum avea să-și reia viața dinainte.
Cel care m-a trezit la realitate a fost managerul lui, Frank DiLeo.
S-a uitat la mine și a zis:
„Nu înțelegi.”
Am întrebat ce anume și a zis: „Viața lui Michael a fost distrusă.
N-o să-și mai revină niciodată.”
M-a dat peste cap.
Mi-am dat seama că are dreptate.
Michael știa că mulți îl consideră vinovat,
indiferent de verdict.
Miezul cazului stă în mărturia băiatului, a fratelui lui mai mic și a mamei lui.
În mod evident, toți cei 12 jurați au respins aceste mărturii.
Gavin repeta întruna mai ales asta:
„Nu m-au crezut. De ce nu m-au crezut?”
Pur și simplu… așa e el.
Considera că el a dat greș.
„De ce nu m-au crezut?”
…din acest proces, îl găsim pe inculpat nevinovat de complot…
Lumea a continuat să se îndoiască.
Era vinovat?
Era nevinovat?
Deși a fost procesul lui Michael Jackson pentru abuz sexual de minori,
a abordat și cea mai fragilă obsesie a Americii și poate a întregii lumi.
Michael Jackson a făcut senzație în lumea muzicală.
BULEVARDUL CELEBRITĂȚII
Albumul domină topurile de 57 de săptămâni.
Obsesia noastră pentru faimă, celebritate și statut,
în balanță cu suspiciunea față de idolul nostru.
E cam ciudat.
Toate acestea s-au ciocnit frontal în acest proces.
…printre cei mai controversați oameni din lume, în lupta vieții lui.
Zvonuri hrănite de frenezia și obsesia tabloidelor.
De câte ori am văzut o emisiune tabloidă sau am citit o revistă tabloidă,
am pus gaz pe focul mocnit
al rugului lui Michael Jackson.
A trebuit să facem o judecată de valoare. Ce credem?
Și ce nu credem?
Iar la final, ne-a pus să ne uităm în oglindă.
Și nu cred că ne-a plăcut ce am văzut.
Michael Jackson a murit patru ani mai târziu.
De la proces, familia Arvizo nu s-a mai exprimat public.
Muzica lui Michael traversează generații și influențează milioane de oameni.
Încă este considerat regele pop.
Subtitrarea: Georgeta Huzum